projecte-aina/catalan_government_crawling huggingface dataset:
Els serveis de llengua catalana de l'àmbit judicial ofereixen els mitjans per garantir que els ciutadans i ciutadanes puguin relacionar-se en català amb l'Administració de justícia.
Per això, els serveis lingüístics despleguen de manera coordinada un conjunt d'actuacions encaminades a aconseguir que el personal judicial tingui la capacitació suficient per treballar en català (formació; traducció; elaboració de models documentals i assessorament; dinamització, i suport en llengua catalana als òrgans de l'Administració de justícia).
Per tal d'oferir una justícia de qualitat en llengua catalana el Servei Lingüístic de l'Àmbit Judicial posa a disposició material formatiu i de consulta amb el qual es poden adquirir les competències lingüístiques necessàries.
Materials d'autoaprenentatge de tots els nivells de la llengua catalana, incloent-hi el llenguatge jurídic.
Els ha dissenyat i supervisat el Servei Lingüístic de l'Àmbit Judicial i s'hi pot accedir fàcilment emplenant un breu formulari de registre.
Conté teoria, models de documents, terminologia, exercicis i solucionari
Diccionari de la llengua catalana.
Diccionari de la llengua catalana multilingüe.
Inclou català, castellà, anglès, francès i alemany
Diccionari català-valencià-balear.
Comprèn el conjunt de formes de parlar de les diverses zones de parla catalana
Web de l'Enciclopèdia Catalana que aglutina diversos corpus; cal seleccionar en quin es vol fer la cerca.
Cercador de termes jurídics; inclou català, castellà, francès i anglès.
Cercador terminològic multilingüe en línia.
Conté terminologia en general, definicions d'alguns termes i equivalències en català, castellà, francès i anglès.
Cercador en línia de termes jurídics i administratius (català i castellà)
Diccionari enciclopèdic especialitzat que vol recollir els termes que formen part de les diverses disciplines del dret, com ara el dret públic, el dret civil, el dret penal, el dret processal, el dret canònic, el dret ambiental i el dret mercantil, entre altres.
Conté definicions, equivalències en castellà, sinònims, notes aclaridores i traducció de llatinismes. ( Versió en pdf )
Conté equivalències en castellà i, alguns casos, notes sobre l'ús dels termes catalans i les equivalències castellanes. ( Versió en pdf )
Conté definicions, equivalències en castellà, sinònims, àrea temàtica i notes per aclarir termes. ( Versió en pdf )
Elaborat per la Universitat de Barcelona i la Universitat de València.
Aplega termes catalans amb els equivalents castellans de totes les branques del dret (administratiu; canònic; civil; constitucional; financer i tributari; internacional; laboral; mercantil; penal; processal; romà; filosofia del dret, i història del dret)
Acadèmia Valenciana de la Llengua (PDF)
Recull terminològic que conté equivalències castellà-català
Cercador en línia que aplega els termes d'ús més habitual a les notaries, la definició en català i els equivalents en castellà.
També inclou termes de branques del dret estretament vinculades amb la notaria (dret civil, dret hipotecari o dret mercantil).
Lèxic de les Comunitats Europees.
Buidatge de l'apartat Comunitats Europees del tesaurus multilingüe Eurovoc, amb les denominacions en català i amb els equivalents en castellà, francès i anglès.
Diccionari de la negociació col·lectiva.
Recull termes propis de les relacions col·lectives entre sindicats i empreses, les condicions laborals, els convenis col·lectius, la gestió dels recursos humans o les particularitats del mercat laboral.
Terminologia de grafoanàlisi (PDF)
Cercador d'informació lingüística que ajuda a resoldre dubtes sobre la llengua catalana
Bústia de consultes lingüístiques
Conveni entre el Departament de Justícia i l'Entitat Autònoma del Diari Oficial i de Publicacions per facilitar la normativa estatal en català, LexCat
Acord entre el Departament de Justícia i el Consell dels Il·lustres Col·legis d'Advocats per al foment de l'ús del català en actuacions professionals
Acord de col·laboració entre la Generalitat i les institucions representatives dels col·lectius professionals de l'àmbit jurídic per fomentar el coneixement i l'ús del català
Acord marc de col·laboració en matèria d'Administració de justícia entre el Consell General del Poder Judicial i la Generalitat de Catalunya
Annex a l'Acord marc de col·laboració en matèria de normalització lingüística entre el Consell General del Poder Judicial i la Generalitat de Catalunya
A partir d'avui els jutjats socials d'executòries i el Servei d'Actes de Comunicació Social de Barcelona es traslladen a la 10a planta de l'edifici P de la Ciutat de la Justícia de Barcelona i l'Hospitalet de Llobregat (Gran Via de les Corts Catalanes, 111).
El calendari de trasllats i les dades de contactes són les següents:
Dins les mesures dutes a terme pel Departament de Justícia per implementar l'oficina judicial a Girona, i en especial per adequar i optimitzar els espais judicials, a partir del 18 de setembre el jutjat d'instrucció en funcions de guàrdia farà ús de l'espai que ha estat habilitat a aquest efecte en l'edifici de Ramon Folch.
Amb l'objectiu de fer-les més accessibles, aquestes dependències se situaran a la planta baixa de l'avinguda de Ramon Folch, 4-6.
Aquest canvi comporta més facilitats per a la ciutadania i els professionals ja que evita haver d'esbrinar quin és el jutjat de guàrdia per poder-s'hi adreçar.
Així doncs, a partir d'ara el jutjat en torn de guàrdia sempre tindrà les mateixes dades de referència, com ara el telèfon i el fax.
Amb aquesta actuació Girona comptarà amb unes dependències específiques per a tot el personal, el jutge, el secretari, el fiscal i el forense que permetran que el jutjat de guàrdia dugui a terme les seves funcions amb les garanties necessàries.
D'aquesta manera, com en altres partits judicials, s'aconsegueix incrementar la seguretat de l'edifici judicial, i també millorar l'atenció al públic i operadors jurídics, i alhora, facilitar la tasca del personal que hi treballa.
El jutjat de guàrdia és un servei permanent que té com a objectiu rebre i iniciar la tramitació dels processos penals i fer les primeres i inajornables diligències d'instrucció criminal que siguin procedents per esbrinar l'autoria del delicte.
Entre les tasques que té encomanades aquest servei hi ha totes aquelles relacionades amb la recepció dels detinguts que els cossos de seguretat posen a disposició judicial, prendre declaració a les víctimes, perjudicats o testimonis de fets delictius, rebre les denúncies dels ciutadans, els atestats policials i els informes hospitalaris, autoritzar entrades i escorcolls en domicilis, intervencions telefòniques, transfusions de sang i trasplantaments d'òrgans.
Per facilitar aquestes tasques el personal del jutjat de guàrdia de Girona disposa del suport administratiu del Servei Comú Processal General, que registra la documentació, els efectes, les peces de convicció i practica actes de comunicació.
Protocol de bases, de 16 d'abril de 1991, per a acords de cooperació en matèria d'Administració de justícia entre el Consell General del Poder Judicial i la Generalitat de Catalunya
Jordi Pujol i Soley, President de la Generalitat de Catalunya.
El Consell General del Poder Judicial és l'òrgan constitucional que té atribuït el govern del poder judicial amb les atribucions específiques que es reconeixen en els articles 107 al 110 de la Llei orgànica del poder judicial.
Per la seva banda, l'Estatut d'autonomia de Catalunya, en els articles 18 i següents, confereix a la Generalitat competències relatives a l'atenció de les necessitats de l'Administració de justícia, l'exercici de les quals ha començat a desenvolupar-se mitjançant el Reial decret 966/1990, de 20 de juliol, sobre traspàs de funcions de l'Administració de l'Estat a la Generalitat de Catalunya en matèria de provisió de mitjans materials i econòmics per al funcionament de l'Administració de justícia.
I. Ús de la llengua pròpia de la comunitat autònoma en els tribunals de justícia i coneixement del Dret civil de Catalunya
Primera.El propòsit de les parts signants és aconseguir l'adequada efectivitat de l'ús del català com a llengua pròpia de la comunitat autònoma oficial, en el seu àmbit territorial, juntament amb el castellà, com a llengua oficial de l'Estat, en els tribunals de justícia, en els termes previstos a l'article 231 de la Llei orgànica del poder judicial.
Segona.El Consell General del Poder Judicial, en col•laboració amb els esforços que la Generalitat de Catalunya està realitzant en pro de la normalització lingüística en l'àmbit de l'Administració de justícia, manifesta el seu propòsit, en allò que correspongui a l'exercici de les competències que té atribuïdes, de remoure els obstacles que puguin dificultar l'acompliment de l'article 231 de la Llei orgànica del poder judicial.
Al mateix temps, manifesta haver iniciat en el si de la institució els treballs adients per al desenvolupament reglamentari de l'article 341.2 de la Llei orgànica del poder judicial.
II Formació i perfeccionament de jutges i magistrats i del personal al servei de l'Administració de justícia
Cinquena.La Generalitat de Catalunya té voluntat de promoure, d'acord amb el Consell General del Poder Judicial, les activitats de formació i perfeccionament de jutges i magistrats que es considerin necessàries, particularment en matèries relacionades amb el dret propi de Catalunya, dret comunitari, drets humans i llengua catalana.
Recomanació del Comitè de Ministres del Consell d'Europa sobre l'aplicació de la Carta per Espanya
Recomanació CM/RecChL(2016)1 sobre l'aplicació de la Carta europea de les llengües regionals o minoritàries per Espanya
(Aprovada pel Comitè de Ministres el 20 de gener 2016 a la 1245a reunió dels Delegats dels Ministres)
De conformitat amb l'article 16 de la Carta europea de les llengües regionals o minoritàries;
Tenint en compte les declaracions fetes per Espanya el 9 d'abril de 2001;
Havent pres nota de l'avaluació realitzada pel Comitè d'Experts sobre la Carta pel que fa a l'aplicació de la Carta per part d'Espanya;
Tenint en compte que aquesta avaluació es basa en la informació presentada per Espanya en el seu informe nacional, la informació complementària proporcionada per les autoritats espanyoles, la informació presentada per les associacions i els organismes establerts legalment a Espanya i la informació obtinguda pel Comitè d'Experts durant la seva visita in situ;
Havent pres nota de les observacions formulades per les autoritats espanyoles sobre l'informe del Comitè d'Experts;
Recomana que les autoritats espanyoles tinguin en compte totes les observacions i recomanacions del Comitè d'Experts i que, com a qüestió de prioritat:
1. modifiquin el marc jurídic per tal de deixar clar que les autoritats judicials penals, civils i administratives a les comunitats autònomes poden dur a terme el procediment en les llengües cooficials, a petició d'una de les parts;
2. segueixin aplicant mesures legals i que s'estableixin mesures pràctiques destinades a garantir que un percentatge suficient del personal d'aquest àmbit en les comunitats autònomes afectades per l'aplicació de l'article 9 de la Carta tingui un coneixement pràctic de les llengües pertinents;
3. segueixin aplicant mesures legals i que s'estableixin mesures pràctiques destinades a garantir una presència suficient de les llengües cooficials en l'Administració de l'Estat en l'àmbit de les comunitats autònomes;
4. segueixin aplicant mesures per garantir la presència de les llengües cooficials en els serveis públics, especialment en els serveis de salut;
5. continuïn garantint que l'oferta de l'educació trilingüe no afecta negativament la protecció i la promoció de les llengües regionals o minoritàries;
6. considerin estendre el reconeixement de les llengües regionals o minoritàries amb una cooficialitat en sis comunitats autònomes a altres comunitats autònomes sempre que hi hagi un nombre suficient d'usuaris de la llengua regional o minoritària en qüestió.
Diversos col·legis professionals, serveis i administracions públiques preocupats per la infància i l'adolescència compartim un projecte amb mirada multidisciplinària i transdisciplinària, per conèixer quines preguntes es fan els infants en aquest temps de confinament.
Es tracta d'una iniciativa en clau d'infància per crear, de forma col·laborativa, un recurs que posa la mirada en les necessitats dels nens i les nenes durant el aquests mesos tan difícils, i en els dubtes, preguntes, neguits i curiositats que puguin tenir sobre l'actual situació durant l'estat d'alarma causat per la COVID-19.
Aquesta bústia està pensada per rebre noves preguntes, inquietuds, temors... que els nens i nenes puguin tenir mentre duri la situació d'excepcionalitat que estem vivint.
Preguntes més freqüents dels nens i nenes en temps de coronavirus.
Desconfinament i sortida al carrer
D'acord amb la Llei de política lingüística i la Llei orgànica del poder judicial, els ciutadans es poden adreçar a jutjats i tribunals en qualsevol de les llengües oficials del territori.
A Catalunya, qualsevol persona pot presentar els documents en català a una oficina judicial sense que en calgui la traducció i que això n'impliqui retards en la tramitació.
El personal al servei de l'Administració de justícia té l'obligació d'atendre el ciutadà si aquest s'hi adreça en català.
A més, la persona que es relaciona amb l'Administració de justícia pot fer en català quasevol tipus de declaració.
Si algun dels intervinents té alguna dificultat de comprensió, el jutge pot demanar l'assistència d'un intèrpret.
En cap cas, però, el ciutadà no pot ser forçat a canviar de llengua.
Així mateix, podeu demanar que la còpia que us lliurin de la vostra declaració sigui en català.
El ciutadà que és part en un procés pot sol·licitar que el procediment es tramiti en català i té dret a rebre-hi les notificacions, les citacions, els requeriments i les altres comunicacions, sense retard per raó de la llengua emprada.
Així mateix, d'acord amb la Llei de política lingüística, totes les actuacions judicials fetes en català són plenament vàlides i eficaces i la part interessada pot també demanar les sentències i les interlocutòries en català.
D'acord amb la Llei orgànica del poder judicial, si una de les parts al·lega que desconeix el català i que aquest desconeixement li produeix indefensió, el jutge, si considera acreditades aquestes circumstàncies, ha de disposar el que sigui necessari per atendre aquesta necessitat.
En cap cas, però, no es pot forçar el ciutadà que canviï de llengua.
El proppassat 11 de març va entrar en funcionament la cita prèvia, presencial o telemàtica, per atorgar apoderaments apud acta al Servei Comú Processal General de Girona (SCPG).
És un servei telemàtic que permet als ciutadans reservar amb antelació dia i hora al SCPG per atorgar apoderaments apud acta, és a dir, per conferir poders de representació a un professional jurídic en procediments judicials.
En el cas de Girona, amb motiu de la posada en marxa de l'oficina judicial, aquests apoderaments es fan davant de la secretària judicial directora del SCPG, que des de dilluns passat també s'encarrega de gestionar els apoderaments apud acta de la juridicció social.
Des de fa cinc anys els professionals del SATAF han estat realitzant estudis d'investigació en les diferents àrees de treball que impliquen la intervenció d'assessorament en l'àmbit de la família.
El volum de famílies que s'estan atenent durant aquests últims anys ha facilitat disposar d'una gran mostra de població.
Així, els professionals poden investigar en diferents temàtiques amb una alta fiabilitat.
Les diferents disciplines que conformen l'Equip permeten formar grups de treball i diversificar així els estudis que es realitzen.
Els professionals donen resposta a les demandes que anualment sol·liciten els òrgans judicials alhora que també realitzen tasques d'investigació
L'Equip d'Assessorament Tècnic en l'Àmbit de Família el formen professionals de la psicologia i el treball social especialitzats en l'àmbit judicial i en el treball amb famílies.
Treballem per als jutjats de primera instància i de família d'arreu de Catalunya.
Realitzem informes que van dirigits als jutges i que serveixen per facilitar una decisió judicial ajustada a les característiques particulars de cada família, sempre en benefici dels menors implicats.
Oferim un espai on les famílies poden reflexionar sobre les dificultats que implica una reorganització familiar després de la separació.
Així mateix, oferim espais on les famílies poden optimitzar el seu funcionament quant a les relacions familiars i el règim de visites.
Els professionals d'aquest Equip planifiquem la intervenció tècnica d'acord amb el tipus de conflicte que manifesta la família i les preguntes que formula el jutge.
L'eina principal d'aquesta intervenció és l'entrevista psicosocial en el context judicial, tot i que disposem d'altres eines que podem aplicar segons els criteris establerts en els protocols d'actuacions interns.
Totes les nostres intervencions es regeixen pels principis d'imparcialitat, objectivitat i equitat.
Quan els jutges sol·liciten un informe, citem les famílies, les quals decideixen assistir al Servei d'acord amb la seva responsabilitat.
Els professionals informen les famílies de les característiques de la intervenció tècnica que es durà a terme.
La informació que s'obté d'aquesta intervenció tècnica no està subjecta al secret professional, atès que té lloc dins d'un context judicial.
Les entrevistes que es duen a terme suposen la participació dels membres de la família que formen part dels procediment judicial i, a criteri tècnic, d'aquells que es considera que són significatius en la vida del menor.
Els professionals elaboren un informe, amb caràcter facultatiu i no vinculant, que dóna resposta a la demanda del jutge, el qual és qui pren la última decisió.
Gran Via de les Corts Catalanes, 111
Des de 1991 el Departament de Justícia porta a terme el Programa d'assessorament tècnic a jutges de la jurisdicció civil, en l'àmbit del dret de família, mitjançant l'Equip d'Assessorament Tècnic Civil en l'Àmbit de Família, format per professionals de la psicologia i el treball social especialitzats en l'àmbit judicial i en el treball amb famílies.
Aquest Equip treballa per als jutjats de primera instància, de família i de violència sobre la dona d'arreu de Catalunya en els casos en què hi ha un conflicte familiar amb menors implicats.
Planifica la intervenció tècnica d'acord amb el tipus de conflicte que manifesta la família i la sol·licitud que formula el jutge i li adreça informes que serveixen per facilitar una decisió judicial ajustada a les característiques particulars de cada família, en benefici dels menors implicats.
La Carta de drets dels ciutadans davant la justícia assenyala que els ciutadans tenen dret a formular reclamacions i suggeriments sobre l'incorrecte funcionament de l'Administració de justícia, així com rebre resposta a la major brevetat possible i, en qualsevol cas, en el termini d'un mes.
Podeu presentar les reclamacions i suggeriments per escrit fent servir els formulari de queixes i suggeriments que trobareu a les dependències de l'Administració de justícia davant el mateix jutjat o tribunal, els seus òrgans de govern, les oficines d'atenció al ciutadà, el Consell General del Poder Judicial, el Ministeri de Justícia i, si escau, davant les administracions de les comunitats autònomes.
Són competents per tramitar, atendre i, si escau, adoptar les mesures que es considerin necessàries, en relació amb les reclamacions i suggeriments presentats pels ciutadans:
Dintre de les quaranta-vuit hores següents a la recepció de l'escrit per part de l'òrgan competent, es remetrà a l'interessat l'oportú acusament de rebuda.
L'òrgan competent ha de comunicar la recepció de l'escrit al Servei d'Inspecció del Consell General del Poder Judicial i posteriorment ha de respondre al ciutadà.
La vostra reclamació no es podrà atendre si es refereix:
- Al contingut d'una sentència o resolució judicial.
- A fets que puguin ser constitutius d'infracció disciplinària.
- Les denúncies de caràcter disciplinari contra jutges i magistrats són competència de la Comissió Disciplinària del Consell General del Poder Judicial.
-Els jutges són independents en la seva funció jurisdiccional (art. 117 de la Constitució).
-Els òrgans de govern del poder judicial no poden intervenir en els processos oberts, corregint o anul·lant les decisions que adopten els jutges i magistrats.
-Si no esteu d'acord amb la sentència o resolució que ha adoptat el jutge o magistrat que entén del vostre cas, informeu-vos si teniu dret a presentar recurs, amb les formalitats i els terminis que preveuen les lleis.
-La vostra reclamació no tindrà la qualificació de recurs administratiu i la seva interposició no paralitzarà els terminis establerts a la normativa vigent.
-La presentació de reclamació o suggeriment no afectarà en cap cas l'exercici de la resta d'accions o drets que, conforme a la normativa reguladora de cada procediment, pugui exercir l'interessat.
- Reglament 1/1998, del Consell General del Poder Judicial, de tramitació de les queixes i les denúncies relatives al funcionament dels jutjats i tribunals
- Instrucció 1/1999, del Consell General el Poder Judicial, que conté el Protocol de servei i els formularis de tramitació de queixes i reclamacions i informació prèvia al ciutadà
Les Oficines d' Atenció al Ciutadà són una via de comunicació directa entre l'Administració de justícia i els ciutadans.
Contribueixen a l'apropament de la primera a les necessitats dels usuaris i del públic en general, millorant la qualitat del servei públic de la Justícia.
L'atenció al ciutadà en l'àmbit de la justícia comprèn el conjunt d'actuacions de recepció i acollida dels ciutadans que acudeixen o truquen a les seus judicials per tal de facilitar-los l'orientació i ajuda que necessiten.
Així mateix, comporta la col·laboració per part de l'Administració en el moment d'emplenar formularis o sol·licituds que els ciutadans puguin realitzar sense necessitat de representació.
Aquesta atenció prestada serà personalitzada, és a dir, adaptada a les necessitats socials, culturals i psicològiques de cada persona que acudeix als jutjats i tribunals sol·licitant atenció o informació, tenint en compte també els termes en que es produeix la demanda i el mitjà elegit pel ciutadà.
En cap cas, l'atenció i informació facilitada comportarà una interpretació normativa, consideració o assessorament jurídic, o valoració econòmica, sinó una simple informació de caràcter general sobre possibles procediments legals i òrgans competents per al seu coneixement i resolució.
Si considereu que heu rebut un servei deficient de l' Administració de justícia o que hi ha coses a millorar, a les Oficines d'Atenció al Ciutadà podeu també presentar les vostres queixes, reclamacions i suggeriments
Parlem sobre decisions compartides i atenció al final de la vida.
Article publicat a la revista Annals de Medicine.
Persones amb esclerosi múltiple i professionals sanitaris disenyn una eina per triar amb el seu metge entre totes les opcions terapèutiques.
Barcelona, 20 de febrer de 2019
El dia 30 de novembre es va presentar la pàgina web i l'eina de suport a la presa de decisions " SeleccionEM " en la V Jornada d'esclerosi múltiple: infermeria i esclerosi múltiple.
És una eina de suport a la presa de decisions compartides que et permet introduir les teves preferències sobre els tractaments per arribar a la millor opció segons les teves preferències i situació personal.
El teu professional de la salut t'ha diagnosticat esclerosi múltiple i vols conèixer el tema més a fons.
Trobaràs informació completa, objectiva i basada en la millor evidència científica, sobre tots els aspectes que poden condicionar l'elecció d'un mètode de contracepció hormonal.